Zizas

Zizas (, ) – upė Maroke ir Alžyre. Prasideda Aukštojo Atlaso kalnų pietuose, pradžioje teka į rytus giliais tarpekliais. Vėliau pasuka į pietryčius, prateka sausringomis sritimis, o Alžyro teritorijoje patenka į Sacharos dykumą. Ten upės vandenys išgaruoja. Žemupyje vandeninga būna tik po potvynių.

Zizo vanduo naudojamas drėkinimui, aukštupyje sudaryta užtvanka. Prie Zizo yra Rašidijos, Erfudo, Sidžilmasos miestai. Zizo slėniu nuo seno driekėsi svarbus kelias per šią kalnuotą sritį.

Kategorija:Maroko upės
Kategorija:Alžyro geografija